Lav et referat af nedenstående tekst:

Tekst:
Der er store forhåbninger for at gå videre i Champions League, når Aalborg Håndbold torsdag aften har gensyn med tyske THW Kiel. Det sker i en total udsolgt Sparekassen Danmark Arena. - Vi bygger videre på det, vi har præsteret de seneste kampe, og så skal vi nok få chancen for at vinde over Kiel, siger en optimistisk Stefan Madsen efter den afsluttende træning. Med to sejre i den hjemlige turnering over Lemvig/Thyborøn og senest over Skjern Håndbold i søndags ser Aalborg Håndbold ud til at have afværget den helt store nedtur, efter det midt i november blev til fire nederlag i træk. - Vi må ikke som klub gå i panik over det, men i stedet har vi i fællesskab arbejdet på at løse problemerne, og det er lykkedes, siger Stefan Madsen. Hør hele interviewet med træneren her: 5000 tilskuere Nu står den aalborgensiske klub så overfor THW Kiel, som de spillede uafgjort 36-36 med i Kiel tilbage i November i et tæt og dramatisk opgør med 6-7000 tusind larmende tilskuere. Kampen i det indledende gruppespil er uhyre vigtig i forhold til at komme videre i turneringen. Lige nu ligger det tyske hold på fjerdepladsen med otte point, mens Aalborg Håndbold er et point efter Kiel på femtepladsen. - Vi var utrolig skuffede over ikke at få begge point i den kamp, men lige nu har vi 100 procent fokus på det, vi har leveret på det seneste, siger Stefan Madsen. Og hvis der var larm i den først kamp i Kiel, så ser det også ud til, at der bliver gang i den i denne omgang. Kampstart er 20.45, og alle 5000 billetter er udsolgt. Aalborg Håndbold har i alt til de første fire hjemmekampe i Champions League haft mere end 19.500 tilskuere.

Referat:
Sidst de tunge herrer fra Aalborg Håndbold mødte den tyske storklub THW Kiel, endte det uafgjort.